בס"ד

עזרה עבור

תוכנית ליצירת לוח ללימוד

תוכנית חופשית לזיכוי הרבים

z.moshe.z@gmail.com

תאריך התחלה - בחר תאריך התחלה ללימוד. באפשרותך ללחוץ על לחצן [image] להצגת לוח-שנה עברי/לועזי.

תו מפריד - הקש תו מפריד בין השדות (יום בשבוע, תאריך עברי, תאריך לועזי, הנושא ללימוד), ניתן אח"כ להעביר את הלוח לתוכנת Word ושם לבצע החלפה של התו המפריד לתו "טאב" ולהמירו לטבלה, או לעשותו "טאב עם מסלול" ליצירת לוח נעים למראה.

כלול תאריך לועזי - סמן, אם ברצונך שהלוח יכלול תאריך לועזי.

כלול יום בשבוע - סמן, אם ברצונך שהלוח יכלול יום בשבוע.

כלול תאריך עברי - סמן, אם ברצונך שהלוח יכלול תאריך עברי.

הפעלת החישוב:

חשב - לחץ על לחצן "חשב" לתחילת חישוב הלוח. (Tip: +Ctrl)

לאחר גמר החישוב, יופיע הלוח בתור טקסט. שים לב! ייתכן וכמות הנתונים תהיה גדולה מכדי להציגה, כך שצריך יהיה לשמור את הנתונים בקובץ טקסט הניתן לקריאה ע"י כל מעבד תמלילים.

שמור בקובץ - ניתן ללחוץ על לחצן זה, בכדי לשמור את הטקסט המופיע, לקובץ. את הקובץ ניתן לפתוח בתוכנה לעיבוד תמלילים, כדוגמת Word או כתבן.

נקה - מחק את תוכן התיבה.

עצור! - עצירת החישוב. אם החישוב נמשך זמן רב ללא תוצאה, או שהנתונים אינם רצויים, ניתן ללחוץ על לחצן זה להפסקתו.

יצירת לוח ללימוד תלמוד בבלי:

לבחירה:

מס' דפים ליום - הקש מס' דפים ללימוד כל יום. ניתן להקיש כל מספר מעל אפס.

מס' עמודים ליום - הקש מס' עמודים ללימוד כל יום. ניתן להקיש כל מספר מעל אפס.

התחל ב: מסכת/דף/עמוד - בחר מסכת/דף/עמוד להתחלת הלוח. בבחירת מסכת, תשתנה כמות הדפים/עמודים בהתאם למסכת הנבחרת.

הגבל למסכת - הגבלת החישוב למסכת הנבחרת. בבחירת אפשרות זו, ההתחלה תחשב כתחילת המסכת. רק הדפים/עמודים במסכת הנבחרת יופיעו בחישוב.

דוגמא ללוח (בבלי):

ברכות י"ח - כ"א - מסכת ברכות, דף י"ח עד דף כ"א.

ערכין ל"ד - תמורה ד' - מסכת ערכין דף ל"ד עד מסכת תמורה דף ד'.

ברכות ס"ג ע"ב - שבת ב' ע"א - מסכת ברכות דף ס"ג ע"ב עד מסכת שבת דף ב' ע"א

יצירת לוח ללימוד משניות:

לבחירה:

מס' משניות ליום - הקש מס' משניות ללימוד כל יום. ניתן להקיש כל מספר מעל אפס.

מס' פרקים ליום - הקש מס' פרקים ללימוד כל יום. ניתן להקיש כל מספר מעל אפס.

התחל ב: מסכת/פרק/משנה - בחר מסכת/פרק/משנה להתחלת הלוח. בבחירת מסכת, תשתנה כמות הפרקים בהתאם למסכת הנבחרת. בבחירת פרק, ישתנו מספר המשניות בהתאם לפרק הנבחר.

הגבל למסכת - הגבלת החישוב למסכת הנבחרת. בבחירת אפשרות זו, ההתחלה תחשב כתחילת המסכת. רק המשניות במסכת הנבחרת יופיעו בחישוב.

דוגמא ללוח (משניות):

ברכות א' א' -  א' ה' - מסכת ברכות, פרק א' משנה א' עד משנה ה' (בפרק א').

הוריות ג' ו' -  זבחים א' ב' - מסכת הוריות פרק ג' משנה ו' עד מסכת זבחים פרק א' משנה ב'.

יצירת לוח ללימוד משנה ברורה:

אפשרות א': לפי סימנים וסעיפים.

כלול שמות נושאים - סמן, אם ברצונך לכלול שמות נושאי הסימנים, ("הלכות תפילה", "הלכות שבת" וכדו').

כלול חלקי הספרים - סמן, אם ברצונך לכלול את חלקי ספרי מ"ב בהם נמצאים הסעיפים ללימוד. (ראה בהמשך דוגמא לתוצאות הלוח)

כלול רק: נושא - הלוח יכלול רק סימנים מהנושא הנבחר. בעת בחירת נושא, תשתנה תיבת "סימן" בהתאם לסימן בו מתחיל הנושא.

התחל ב: סימן/סעיף - התחל את הלוח מהסימן/סעיף הנבחר. הלוח יתחיל בסימן/סעיף הנבחר, ויכלול את כל הסימנים הבאים אחריו. בעת בחירת סימן, תשתנה תיבת "נושא" בהתאם לנושא בו מדבר הסימן.

דוגמא ללוח (משנה ברורה - לפי סימנים):

(ח"א) סי' א',א'-ה' - (חלק א' מספרי מ"ב) סימן א' סעיף א' עד סעיף ה' (בסימן א').

סי' רנ"ט,ו' - סי' רס"א,א' - סימן רנ"ט סעיף ו' עד סימן רס"א סימן א' (כולל גם את כל סימן ר"ס).

סי' קכ"ו,ד' - (ח"ב) סי' קכ"ח,ב' - סימן קכ"ו סעיף ד' עד (חלק ב' מספרי מ"ב) סימן קכ"ח סעיף ב'.

אפשרות ב': לפי עמודים.

התחל ב: חלק/עמוד  - התחל את הלוח מהחלק/העמוד הנבחר.

דוגמא ללוח (משנה ברורה - לפי עמודים):

ח"א ד ע"א - חלק א' מספרי מ"ב דף ד' עמוד א'.

ח"ד קצח ע"ב - קצט ע"א - חלק ד' מספרי מ"ב, דף קצח ע"ב עד דף קצט ע"א.

יצירת לוח ללימוד תנ"ך:

לבחירה:

מס' פסוקים ליום - הקש מס' פסוקים ללימוד כל יום. ניתן להקיש כל מספר מעל אפס.

מס' פרקים ליום - הקש מס' פרקים ללימוד כל יום. ניתן להקיש כל מספר מעל אפס.

התחל ב: ספר/פרק/פסוק - בחר ספר/פרק/פסוק להתחלת הלוח. בבחירת ספר, תשתנה כמות הפרקים בהתאם לספר הנבחר. בבחירת פרק, ישתנו מספר הפסוקים בהתאם לפרק הנבחר.

הגבל לספר - הגבלת החישוב לספר הנבחר. בבחירת אפשרות זו, ההתחלה תחשב כתחילת הספר. רק הפסוקים בספר הנבחר יופיעו בחישוב.

הגבל לפרשה (בתורה) - הגבלת החישוב לפרשה הנבחרת. בבחירת אפשרות זו, ההתחלה תחשב כתחילת הפרשה. רק הפסוקים בפרשה הנבחרת יופיעו בחישוב.

דוגמא ללוח (תנ"ך):

שמות מ',ל"א - ויקרא א',י"ב - חומש שמות פרק מ' פסוק ל"א עד חומש ויקרא פרק א' פסוק י"ב.

בראשית א' - ג' - חומש בראשית פרק א' עד פרק ג'.

מיכה ז' - נחום - חבקוק א' - מיכה פרק ז' וכל ספר נחום עד חבקוק פרק א'.